hu hu hu hu hu hu hu hu hu hu de hu de hu hu hu hu hu de hu hu hu hu hu hu cs hu hu hu hu hu hu hu hu hu hu hu hu hu hu hu hu hu hu hu hu hu hu hu hbs_lat hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu eo hu hu hu hu hu hu hu hu hu hu
Romániai magyar irodalmi lexikon – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2020. március 9.
Ugrás a navigációhoz Ugrás a kereséshez
Szépirodalom, közírás, tudományos irodalom, művelődés
romániai magyar irodalom és kultúra
A Romániai magyar irodalmi lexikon (alcíme: Szépirodalom, közírás, tudományos irodalom, művelődés) 1981 és 2010 között megjelent lexikon összesen öt kötetben (az utolsó kötet két részben).
3 A lexikon kötetei
Az 1981-ben megjelent első kötet előszavában írta a lexikon főszerkesztője és lelke, Balogh Edgár: „A törzset alkotó szépirodalom mellett sorra kerül itt a közirodalom (publicisztika, újságírás, bibliográfia, népművelő irodalom), a tudományos irodalom (szakirodalom, tudományterjesztés), a művészeti irodalom, valamint a művészeteknek azok az alkotásai, amelyek tárgyuknál fogva kapcsolódnak az irodalomhoz (könyvgrafika, irodalmi tárgyú képzőművészeti alkotás, irodalmi művek megzenésítése, előadóművészet és színház, rádió, televízió, film, fotóművészet irodalmi vonatkozásai).”
Az 1968-ban alakított szerkesztőbizottság intézményi háttér nélkül a fent idézett koncepció alapján a Venczel József által összeállított eredeti címszójegyzéket megpróbálta egy lexikontól műfajánál fogva elvárható adatokkal kitölteni. Az 1970-ben alakult Kriterion Könyvkiadó intézményi gazdája lett a tervezett kiadványnak. A cenzúra megtépázta az első kötetet, de az mégis megjelenhetett 1981-ben. Az 1983-ra elkészült második kötet azonban csak az 1989-es fordulat után jelenhetett meg az 1983-ban elkészült formában (csupán az elhalálozási dátumokat írták be). A megváltozott körülmények, sok szerkesztő elhunyta, a finanszírozás nehézkes volta egyre nehezebbé tették a munkát, amelyet végül is Balogh Edgár halála után Dávid Gyula vezetésével 2010-ben fejeztek be. Az utolsó kötet technikai okok miatt két részben jelent meg. Az előre tervezett kiegészítő kötetről a szerkesztők lemondtak.
Mind az öt kötet tartalma megtalálható az interneten, az első két kötet kicenzúrázott részeivel együtt. Egyes cikkeket kiegészítettek a nyomtatott változathoz képest, ezeket minden esetben a kiegészítés dátumával megjelölve. A kötetek jogtulajdonosa lehetővé tette a szócikkek felhasználását a Wikipédiában.[1]
↑ Lásd. Sablon:RMIL-otrs és Sablon:RMIL-otrs2
Romániai magyar irodalmi lexikon: Szépirodalom, közírás, tudományos irodalom, művelődés I. (A–F). Főszerk. Balogh Edgár. Bukarest: Kriterion. 1981.
Romániai magyar irodalmi lexikon: Szépirodalom, közírás, tudományos irodalom, művelődés II. (G–Ke). Főszerk. Balogh Edgár. Bukarest: Kriterion. 1991. ISBN 973-26-0212-0
Romániai magyar irodalmi lexikon: Szépirodalom, közírás, tudományos irodalom, művelődés III. (Kh–M). Főszerk. Dávid Gyula. Bukarest: Kriterion. 1994. ISBN 973-26-0369-0
Romániai magyar irodalmi lexikon: Szépirodalom, közírás, tudományos irodalom, művelődés IV. (N–R). Főszerk. Dávid Gyula. Bukarest: Kriterion; Kolozsvár: Erdélyi Múzeum-Egyesület. 2002. ISBN 973-26-0698-3
Romániai magyar irodalmi lexikon: Szépirodalom, közírás, tudományos irodalom, művelődés V/1. (S–Sz). Főszerk. Dávid Gyula. Bukarest–Kolozsvár: Kriterion; Kolozsvár: Erdélyi Múzeum-Egyesület. 2010. ISBN 978-973-26-0961-3
Romániai magyar irodalmi lexikon: Szépirodalom, közírás, tudományos irodalom, művelődés V/2. (T–Zs). Főszerk. Dávid Gyula. Bukarest–Kolozsvár: Kriterion; Kolozsvár: Erdélyi Múzeum-Egyesület. 2010. ISBN 978-973-26-0997-2
Romániai magyar irodalmi lexikon: Szépirodalom, közírás, tudományos irodalom, művelődés I–V. Főszerk. Balogh Edgár, Dávid Gyula. Bukarest: Kriterion; Kolozsvár: Erdélyi Múzeum-Egyesület. 1981–2010.   (Online hozzáférés: I-IV. kötetek, Magyar Elektronikus Könyvtár, HTML, teljes, Kriterion kiadó, webfelület)
A lap eredeti címe: „https://hu.wikipedia.org/w/index.php?title=Romániai_magyar_irodalmi_lexikon&oldid=22348348”
A kisebbségi magyarság kulturális élete
Hivatkozás erre a változatra
Hogyan hivatkozz erre a lapra?
A lap utolsó módosítása: 2020. március 9., 16:01
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.